Ivan Endogurov

Ivan Ivanovitc Endogurov ( rossiavon Иван Иванович Ендогуров ) ba 04/11/1861 koe Kronstadt koe Rossia koblir. Ba 17/05/1898 koe Capri koe Italia awalker. Tiyir geltrevaf lingesik is bewik ke Avlemodikaf Seltom. Tir katcalaf nope patectoy.

 Blirizva 
Inafe gadikye Ivan Endogurov (1812-1871) tiyir rambik ke rossiafa gindafa totervolia. Bal inaf oldaf vayarugal, Ivan is Sergey berikye va Efim Volkov patectoyaf lingesik rungrupeyed nume gorayad da lingeson di ebuyud.

Radimi dobara bak 1880 va rokopa dene Sokafa Kotla ke Sankt Peterburg toz vayayar voxe va lingeropa ke Volkov wan raveyer. Bak 1884 va kotla buluyur aze va Yambaf Gindaf Cultim nobayar. Inafa taneafa wonara diretandon dilizeyer nume zo diemayar.

Mali 1885 kali toza ke 1890-e sanda sporgon wonar, tulon wetce bewik ke Avlemodikaf Seltom. Bak 1889 va Tamefa Wonara dere paker.

Bak bane sare va kotcakolaf prist toz nedir. Wali 1890 is 1893 koe Italia is vagee Franca, tulon koe Corsica ewala blir. Radimi jonvielera koe apkazukurkexo ke Bayerna koe Germana, bak 1894 is 1895 koe Krima blir. Lo inaf lingeks ke bane sare nutid vulkuyun. Vanion koe Italia gire dimlapir. Koe Capri ewala grocelon ice Napoli ba 17/05/1898 nope kotcakolera mulufter.

 Yona trutca 

 Dere rupec 

 Stragela 
 (ru) Ендогуров, Иван Иванович // Энциклопедический словарь Брокгауза и Ефрона — СПб., 1890—1907.
|style="vertical-align: top;"|

|}
Endogurov (Ivan Ivanovitc)
Endogurov (Ivan Ivanovitc)